{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt prijedloga Programa potpore za kompenzaciju rasta troškova proizvodnje u sektoru ratarstva"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"proizvođači  kamilice","NACRT PROGRAMA DRŽAVNE POTPORE ZA KOMPENZACIJU RASTA TROŠKOVA PROIZVODNJE U SEKTORU RATARSKIH KULTURA,\n2. CILJ I OPRAVDANOST PROGRAMA","Prijedlog: Cilj  programa  je  pružiti  financijsku  potporu................. iza  riječi  i/ili  uljane  repice , dodati  riječ  i/ili  kamilice.\nObrazloženje:  Naime  u  opisu  programa  pomoći  jasno  je  definirano  , da  se  pomoć  odnosi  na  jesenske  kulture  , koje  imaju  problem  povećanja  cijene  energenata  posebno  plina , a  i  drugih  , el  energija , gorivo . Nadalje  kulture  koje  imaju  povećanje  cijene  inputa  , posebno  gnojiva , te  kulture  kojima  je  hladno  i  kišovito  vrijeme  u  proljeće  uzrokovalo  niski  prinos  po  jedinici  površine.  Kultura  kamilica , koja  je  iznimno  značajna  sirovina  za  10-ak  prerađivača  u  RH  , većinom  u  VTC  županiji  , te  sirovina  koja  završava  u  mnogim  proizvodima  , većinom  u  čajevima  , farmaceutskoj  industriji  i  dr , te  ukupna  izvoz  ove  kulture  kroz  poluproizvod  ili  proizvod  veći  je  od  95% .  Proizvodnja  , odnosno  sušenje  kamilice  zahtjeva  iznimno  mnogo  energije , te  se  potroši  0,8-1  m3  prirodnog  plina za  kilogram  suhog  cvijeta , potroši  od  0,5-0,7  kw  el. energije , te  zahtjeva  dosta  goriva  za  berbu  i  transport  , te skladišnu  manipulaciju.  Temeljem  rečenog  , vidljivo  je  da  je  proizvodnja  kamilice , veliki  potrošač  energije , te razvidno   da  su  posljedice  vrlo  skupe  energije , ostavile  traga    na  proizvodnju , u  obliku  znatno  većeg  inputa. Isto  tako,  kamilice  troši  podosta    gnojiva , što  krutih , što  folijarnih  i  to  većinom  organskih.   U  usporedbi  treba  napomenuti  da  su  organska  gnojiva  poskupjela  od  60-100 % , što  posljedično  djeluje  na  povećanja  inputa  proizvodnje. Iznad  prosječno  hladno i  vlažno   proljeće   , imalo  je  za  posljedicu , da  nasadi  kamilice  nisu razvili  dovoljno  bočnih  grana  , a  samim  tim  i cvjetova , što  je  imalo  za  posljedicu  vrlo  niske  prinose , koji  su  prosječno  bili  niži  od  30-60 % , što  je  ostavilo  traga  na  dohodovnosti  kulture , te  na  domaće  tržište  , koje  u  slučaju  ponavljanje  loše  proizvodne  godine  , moglo  bih  ostati  bez  većeg  dijela  sirovine  u  narednom  periodu , što  bih  se  radikalno  odrazilo  na  preradu  , doradu , zaposlenost  i  izvoz  . Moramo  napomenuti  da  cvijet  kamilice  nije  roba  koja  se  može  samo  tako  uvesti  , zbog  svoje  strogo  kontrolirane  zdravstvene  ispravnosti  i  kvalitete  samog  cvijeta. Tako  da  je  iznimno  bitno  , zadržati  dohodovnost  ove  kulture , te posijane  površine u  narednim  godinama.  Iz  svega  navedenog  smatramo ,   da  kultura  kamilica  zadovoljava  , opis  i  cilj  ovog  pravilnika  , te  treba  biti  sastavni  dio  istog.","Nije prihvaćen","Proizvodnja ratarskih kultura u Hrvatskoj je posljednjih godina značajan izvor poljoprivrednog prihoda naših proizvođača, a u proizvodnji žitarica Hrvatska je  konkurentna na globalnom tržištu roba. Globalno tržište žitarica u Europi, pa tako i u Hrvatskoj, poremećeno je zbog rata u Ukrajini i to na način da je uslijedio enorman uvoz pojedinih žitarica, a osobito pšenice iz Ukrajine. Zbog viškova robe pala je potražnja za istim te dolazi do pritiska na cijene na domaćem tržištu. Također, Hrvatska se suočava s nepredvidivim i učestalim ekstremnim vremenskim uvjetima koji su se ove godine posebno negativno odrazili na proizvodnju žitarica.\n\nStoga smatramo da sektor ratarstva trpi značajne posljedice visokih cijena energenata i gnojiva, poremećaja u lancima isporuke dobara, izrazitih prirodnih nepogoda koje su u 2022. i 2023. pogodile područje Hrvatske te do sada ovaj sektor nije koristio nikakvu dodatnu vrstu potpore. Iz tog razloga smatramo opravdanim da se sektoru ratarstva omogući dodjela potpore u okviru ovoga Programa. \n\nŠto se tiče uvrštavanja ljekovitog bilja odnosno kamilice u ovaj Program, proizvođači ljekovitog bilja već imaju mogućnost ostvariti potporu u okviru Programa  potpore za kompenzaciju rasta troškova proizvodnje u sektorima stočarske i biljne proizvodnje donesenog u skladu s Komunikacijom komisije Privremeni okvir za mjere državne potpore u kriznim situacijama i za tranziciju radi potpore gospodarstvu nakon ruske agresije na Ukrajinu od 9. ožujka 2023. Također, Provedbenom uredbom Komisije (EU) 2023/1465 оd 14. srpnja 2023. o utvrđivanju hitne financijske potpore za poljoprivredne sektore pogođene posebnim problemima koji utječu na gospodarsku održivost poljoprivrednih proizvođača, koja je pravna osnova za donošenje ovoga Programa, propisano je da kako bi se izbjegla prekomjerna naknada, države članice pri dodjeli potpore na temelju ove Uredbe uzimaju u obzir potporu dodijeljenu u okviru drugih nacionalnih instrumenata potpore ili drugih instrumenata potpore Unije ili privatnih programa za pružanje odgovora na dotične ekonomske gubitke."]
[2,"BOJAN MIJOK","NACRT PROGRAMA DRŽAVNE POTPORE ZA KOMPENZACIJU RASTA TROŠKOVA PROIZVODNJE U SEKTORU RATARSKIH KULTURA,\n4. PRIHVATLJIVI KORISNICI POTPORE","Proizvodnja ljekovitog bilja je u Virovitičko-podravskoj županiji tradicionalna, jer za to postoje dobri agroklimatski uvjeti te je Virovitičko-podravska županija jedna od najvećih proizvođača ljekovitog bilja u Republici Hrvatskoj. Poznato je da se na području Virovitičko-podravske županije više desetljeća uzgajaju najveće količine ljekovitog bilja na preko 5 tisuća hektara što je preko 70% Hrvatske proizvodnje.\nStoga Vas molimo da u Program potpore za kompenzaciju rasta troškova proizvodnje u sektoru ratarstva  uvrstite i proizvođače ljekovitog bilja, odnosno kao kulturu i ljekovito bilje (kamilicu) kako bi se ublažila iznimno velika povećanja cijene inputa proizvodnje, dok istovremeno cijena primarnih poljoprivrednih proizvoda iz sektora ljekovitog bilja ne prati u potpunosti rast troškova. Ne vidimo razloga da se u ovom Programu ne uvrsti ljekovito bilje kao prihvatljiva kultura.","Nije prihvaćen","Proizvodnja ratarskih kultura u Hrvatskoj je posljednjih godina značajan izvor poljoprivrednog prihoda naših proizvođača, a u proizvodnji žitarica Hrvatska je  konkurentna na globalnom tržištu roba. Globalno tržište žitarica u Europi, pa tako i u Hrvatskoj, poremećeno je zbog rata u Ukrajini i to na način da je uslijedio enorman uvoz pojedinih žitarica, a osobito pšenice iz Ukrajine. Zbog viškova robe pala je potražnja za istim te dolazi do pritiska na cijene na domaćem tržištu. Također, Hrvatska se suočava s nepredvidivim i učestalim ekstremnim vremenskim uvjetima koji su se ove godine posebno negativno odrazili na proizvodnju žitarica.\n\nStoga smatramo da sektor ratarstva trpi značajne posljedice visokih cijena energenata i gnojiva, poremećaja u lancima isporuke dobara, izrazitih prirodnih nepogoda koje su u 2022. i 2023. pogodile područje Hrvatske te do sada ovaj sektor nije koristio nikakvu dodatnu vrstu potpore. Iz tog razloga smatramo opravdanim da se sektoru ratarstva omogući dodjela potpore u okviru ovoga Programa. \n\nŠto se tiče uvrštavanja ljekovitog bilja odnosno kamilice u ovaj Program, proizvođači ljekovitog bilja već imaju mogućnost ostvariti potporu u okviru Programa  potpore za kompenzaciju rasta troškova proizvodnje u sektorima stočarske i biljne proizvodnje donesenog u skladu s Komunikacijom komisije Privremeni okvir za mjere državne potpore u kriznim situacijama i za tranziciju radi potpore gospodarstvu nakon ruske agresije na Ukrajinu od 9. ožujka 2023. Također, Provedbenom uredbom Komisije (EU) 2023/1465 оd 14. srpnja 2023. o utvrđivanju hitne financijske potpore za poljoprivredne sektore pogođene posebnim problemima koji utječu na gospodarsku održivost poljoprivrednih proizvođača, koja je pravna osnova za donošenje ovoga Programa, propisano je da kako bi se izbjegla prekomjerna naknada, države članice pri dodjeli potpore na temelju ove Uredbe uzimaju u obzir potporu dodijeljenu u okviru drugih nacionalnih instrumenata potpore ili drugih instrumenata potpore Unije ili privatnih programa za pružanje odgovora na dotične ekonomske gubitke."]
[3,"proizvođači  kamilice","NACRT PROGRAMA DRŽAVNE POTPORE ZA KOMPENZACIJU RASTA TROŠKOVA PROIZVODNJE U SEKTORU RATARSKIH KULTURA,\n4. PRIHVATLJIVI KORISNICI POTPORE","Prijedlog: Prihvatljivi  korisnici  potpore  su  poljoprivredni  proizvođači , koji  se  bave  proizvodnjom..........iza  riječi  i/ili  uljane  repice , dodati  riječ  i/ili  kamilice.  Obrazloženje  je  dato  u  prethodnom  komentaru","Nije prihvaćen","Na ovaj komentar već je odgovoreno u okviru komentara koji su prethodno postavili proizvođači kamilice."]
[4,"Folio d.o.o.","NACRT PROGRAMA DRŽAVNE POTPORE ZA KOMPENZACIJU RASTA TROŠKOVA PROIZVODNJE U SEKTORU RATARSKIH KULTURA,\n4. PRIHVATLJIVI KORISNICI POTPORE","Da li je potrebno imati neki minimalnu zasijanu površinu po kulturi? da li će se zbrajati površine pod navedenim kulturama?","Primljeno na znanje","Potpora iz ovoga Programa dodjeljuje se za poljoprivredne površine na kojima korisnik u 2023. godini uzgaja pšenicu i/ili ječam i/ili zob i/ili tritikale i/ili pir i/ili raž i/ili uljanu repicu, prema podacima s podnesenog Jedinstvenog zahtjeva za 2023. godinu. Osnova za izračun potpore temelji se na prihvatljivim površinama. Za potporu je prihvatljivo prvih 30 ha poljoprivrednih površina na kojima korisnik potpore uzgaja pšenicu i/ili ječam i/ili zob i/ili tritikale i/ili pir i/ili raž i/ili uljanu repicu u 2023. godini.\n\nPovršine pod navedenim kulturama se zbrajaju."]
[5,"BOJAN MIJOK","NACRT PROGRAMA DRŽAVNE POTPORE ZA KOMPENZACIJU RASTA TROŠKOVA PROIZVODNJE U SEKTORU RATARSKIH KULTURA,\n5. OPIS POTRORE I PRIHVATLJIVI HEKTARI","Proizvodnja ljekovitog bilja je u Virovitičko-podravskoj županiji tradicionalna, jer za to postoje dobri agroklimatski uvjeti te je Virovitičko-podravska županija jedna od najvećih proizvođača ljekovitog bilja u Republici Hrvatskoj. Poznato je da se na području Virovitičko-podravske županije više desetljeća uzgajaju najveće količine ljekovitog bilja na preko 5 tisuća hektara što je preko 70% Hrvatske proizvodnje.\nStoga Vas molimo da u Program potpore za kompenzaciju rasta troškova proizvodnje u sektoru ratarstva  uvrstite i proizvođače ljekovitog bilja, odnosno kao kulturu i ljekovito bilje (kamilicu) kako bi se ublažila iznimno velika povećanja cijene inputa proizvodnje, dok istovremeno cijena primarnih poljoprivrednih proizvoda iz sektora ljekovitog bilja ne prati u potpunosti rast troškova. Ne vidimo razloga da se u ovom Programu ne uvrsti ljekovito bilje kao prihvatljiva kultura.","Nije prihvaćen","Ovaj komentar se ponavlja i već je na njega odgovoreno u okviru komentara koji je prethodno postavila Virovitičko-podravska županija."]
[6,"proizvođači  kamilice","NACRT PROGRAMA DRŽAVNE POTPORE ZA KOMPENZACIJU RASTA TROŠKOVA PROIZVODNJE U SEKTORU RATARSKIH KULTURA,\n5. OPIS POTRORE I PRIHVATLJIVI HEKTARI","Prijedlog: Potpore  iz  ovog  programa  dodjeljuje  se  za  poljoprivredne  površine  na  kojima  korisnik  u  2023 g  uzgaja  ................iza  riječi  i/ili  uljana  repica,  dodati  riječ  i/ili  kamilica.","Nije prihvaćen","Na ovaj komentar već je odgovoreno u okviru komentara koji su prethodno postavili proizvođači kamilice."]
[7,"Jao nama","NACRT PROGRAMA DRŽAVNE POTPORE ZA KOMPENZACIJU RASTA TROŠKOVA PROIZVODNJE U SEKTORU RATARSKIH KULTURA,\n5. OPIS POTRORE I PRIHVATLJIVI HEKTARI","\"Intenzitet potpore iznosi najviše 135 €/ha za površine prihvatljive za potporu.\"\n\nPrijedlog novog teksta;\n\"Intenzitet potpore iznosi najviše 500 €/ha za površine prihvatljive za potporu.\"\n\nObjašnjenje;\nS obzirom na visoke inpute u proizvodnji, smatram da je iznos od 135€/ha nedovoljan.\n\nUzeti ću za primjer proizvodnju pšenice;\n\nSjeme 200€\nGnojidba cca 600kg - 600€\nHerbicidi 40€\nFungicidi 150€\nKombajniranje 100€\nTroškovi mehanizacije tokom proizvodnje 150€\nUkupno: 1240€\n\nProsječan prinos pšenice 4000kg/ha * 0,178€/kg = 712€\n\nS ovim izračunom brzo dođete do minusa od 528€/ha , a u obzir trebate uzeti i mnogo proizvođača koji se kreditiraju u raznim kooperacijama i bankama, za njih je trošak daleko veći.  Sva manja gospodarstva uglavnom pribjegnu kreditiranju kod banaka i kooperacija, pošto nemaju dovoljno obrtnih sredstava da se sami financiraju, i samim time su u većim problemima, te dolazimo do toga da im ostaju dugovanja i za sljedeću proizvodnju, za koju se već sada može lako izračunati da će također biti u minusu. \n\n\nIsto tako bih molio objašnjenje za nas laike, kako se došlo do izračuna da će 135€/ha pokriti ove manjkove.","Primljeno na znanje","Primljeno na znanje."]